*Projekts*

LATVIJAS REPUBLIKAS MINISTRU KABINETA SĒDES PROTOKOLLĒMUMS

Rīgā Nr. 2017. gada \_\_\_.\_\_\_\_\_\_\_\_\_

.§

**Informatīvais ziņojums**

**“Augstākās izglītības pārvaldības modernizācijas un jaunā augstākās izglītības finansēšanas modeļa ieviešanas gaita un rezultāti”**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(...)

1. Pieņemt zināšanai iesniegto informatīvo ziņojumu.

2. Atbalstīt pārdali no Izglītības un zinātnes ministrijas budžeta apakšprogrammas 03.01.00 “Augstskolas” 10% jeb  312 550 *euro* apmērā no pašreizējā pedagoģijas studiju finansējuma uz jaunu Izglītības un zinātnes ministrijas budžeta apakšprogrammu 03.05.00 “Snieguma finansējums augstskolu stratēģisko mērķu īstenošanai” un tā izmaksu saskaņā ar jaunu otrā pīlāra rādītāju. Pārdali īstenot pakāpeniski, no pašreizējā pedagoģijas studiju finansējuma novirzot 2,5% 2018.gadā, 5% 2019.gadā, 7,5% 2020.gadā un 10% 2021.gadā un turpmāk. Pārdalāmais finansējuma apmērs 2018.gadā veido 78 137 *euro*, 2019.gadā – 156 275 *euro*, 2020.gadā – 234 412 *euro* un 2021.gadā un turpmāk – 312 550 *euro*.

3. Izglītības un zinātnes ministrijai noteikt jaunu otrā pīlāra finansējuma formulas sastāvdaļu, kas paredz papildu finansējumu augstskolām, kas īsteno studiju programmas pedagoģijā, atkarībā no tā, cik absolventu ir uzsākuši darba gaitas vai jau strādā izglītības iestādēs nākamajā mācību gadā pēc augstskolas absolvēšanas.

4. Izglītības un zinātnes ministrijai līdz 2018.gada 1.decembrim īstenot pasākumu “Veikts studējošo atbalsta sistēmas izvērtējums un izstrādāti priekšlikumi sociāli taisnīgākas sistēmas ieviešanai, t.sk. izvērtētas iespējas veicināt ar valsts galvojumu piešķirtu studiju un studiju kredītu pieejamību, pārskatīti kredītu dzēšanas nosacījumi”.

5. Izglītības un zinātnes ministrijai nodrošināt konceptuālajā ziņojumā “Jauna augstākās izglītības finansēšanas modeļa ieviešana Latvijā” ietvertā pasākumu plāna ieviešanu, kā arī līdz 2018.gada 1.jūlijam un 2019.gada 1.jūlijam sniegt Ministru kabinetam pārskatu par plāna īstenošanas gaitu.

Ministru prezidents Māris Kučinskis

Valsts kancelejas direktors Jānis Citskovskis

Izglītības un zinātnes ministrs Kārlis Šadurskis

Vīzē:

Valsts sekretāre Līga Lejiņa

11.05.2017.

268

D.Jansone, 67047785

Dace.Jansone@izm.gov.lv